
Z A P I S N I K
od 27. veljače 2024. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom FLIP SKY jednostavno društvo s ograničenom odgovornošću za usluge, Delnice, Lujzinska cesta 15.

OD SUDA PRISUTNI:
Daniela Korlević, sutkinja
Dajana Jurković, zapisničar
Pavao Mrkonjić, privremeni stečajni upravitelj


Početak u 10,30 sati

Utvrđuje se da su na današnje ročište pristupili:
Za predlagatelja: nitko, dostava poziva uredno iskazana  
Za dužnika: nitko, dostava poziva uredno iskazana  
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 26. veljače 2024. prema kojem dužnik na dan 26. veljače 2024. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 168 dana u ukupnom iznosu od 2.875,44 EUR.

Utvrđuje se da je privremeni stečajni upravitelj po nalogu suda podnio pisano izvješće u kojem je iznio svoje mišljenje o gospodarsko – financijskom stanju dužnika, o tome postoji li razlog za otvaranje stečajnog postupka i mogu li se imovinom dužnika namiriti troškovi postupka. Izvješće privremenog stečajnog upravitelja je objavljeno na mrežnoj stranici e – Oglasnoj ploči sudova 23. veljače 2024.


Prema uvjerenju Stanice za Tehnički pregled vozila CVH STP ''CROATIA'', proizlazi da dužnik u vlasništvu ima motorno vozilo N1, marka FIAT DOBLO 1.9 JTD.
Prema uvjerenju Gradskog ureda za katastar i geodetske poslove dužnik nije evidentirana kao nositelj prava na nekretninama u katastarskom operatu za područje Republike Hrvatske.
 Prema potvrdi Hrvatskog registra civilnih zrakoplova proizlazi da dužnik nema u svom vlasništvu zrakoplov, kao i da navedena pravna osoba nije bila vlasnik istoga unazad 2 godine.
Prema potvrdi Ministarstvu mora, prometa i infrastrukture proizlazi da dužnik nije upisan kao vlasnik niti jednog broda, brodice, jahte, čamca, plutajućeg objekta, nepomičnog odobalnog objekta, broda u gradnji, plutajućeg objekta u gradnji, niti nepomičnog odobalnog objekta u gradnji.
Iz službene potvrde o Popisu radnika izdanog od strane Hrvatskog zavoda za mirovinsko osiguranje proizlazi da društvo ima jednog radnika u radnom odnosu i to gospodina Filipa Veljković, zastupnika po zakonu.
Dužnik ima otvoren jedan račun, kod Erste banke d.d. koji je u neprekidnoj blokadi od dana 11.9.2023.
Iz Bruto Bilance dužnika za razdoblje od 1. siječnja 2023. do 31. prosinca 2023. proizlazi da dužnik ima iskazanu imovinu u iznosu od 375,00 EUR te obveze u iznosu od 3.824,01 EUR.

Dužnik od 1. siječnja 2024. ne posluje.

Intencija je zastupnika dužnika po zakonu dužnika sklopiti Upravni ugovor s Poreznom upravom i nastaviti poslovanje dužnika.  
Naime, u tijeku su dogovori s Poreznom upravom u vezi sklapanja Upravnog ugovora.
S obzirom da je u prethodnom postupku stečajni upravitelj utvrdio nedostatnost stečajne mase za namirenje troškova stečajnog postupka, stečajni upravitelj predložio je postupiti u smislu čl. 132. SZ-a.

Utvrđuje se da prema Očevidniku neizvršenih osnova za plaćanje na 27. veljače 2024. dužnik ima neizvršene osnove za plaćanje u ukupnom iznosu od 2.875,84 EUR u razdoblju dužem od 60 dana. 

	Privremeni stečajni upravitelj navodi da je zastupnik dužnika po zakonu spreman sklopiti Upravni ugovor sa Ministarstvom financija, Poreznom upravom, radi podmirenja obveza s osnove obveznih doprinosa i time otkloniti stečajni razlog nesposobnost za plaćanje.
	Privremeni stečajni upravitelj da su ispunjene pretpostavke za sklapanje Upravnog ugovora. Naime, prema Očevidniku redoslijeda osnova za plaćanje vidljivo je da je Ministarstvo financija, Porezna uprava jedini dužnikov vjerovnik.

Sudac donosi
r j e š e n j e 

I. Prihvaća se prijedlog zastupnika dužnika po zakonu te se današnje ročište odgađa, a slijedeće zakazuje za dan 

                25. travnja 2024. u 11.00 sati
   kod Trgovačkog suda u Rijeci 

što prisutni privremeni stečajni upravitelj prima na znanje te se smatra uredno pozvanim, a predlagatelja i zastupnika dužnika po zakonu će se pozvati objavom ovog poziva na mrežnoj stranici e-Oglasne ploče suda.

II. Nalaže se privremenom stečajnom upravitelju do slijedećeg ročišta izvršiti pregled motornog vozila i sačiniti procjenu tržišne vrijednosti.

Dovršeno u 10,50 sati
 
 	  	                                    Sutkinja                  Privremeni stečajni upravitelj 

